
	ACTA 


	Expedient núm.: 
	Òrgan col·legiat: 

	JGL/2020/40 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	Ordinària

	Data 
	2 de novembre de 2020 

	Durada 
	des de les 19.00 fins a les 21.00 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


 
 
Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2020/39 de la Junta de Govern Local de la sessió duta a terme el dia 26 d’octubre de 2020, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS AMBIENTALS
	Expedient 1610/2020. Proposta resolució – obertura d’un centre de fisioteràpia, salut i benestar (exp. AA 701) 

	Favorable
	Tipus de votació: unanimitat

	Vista la sol·licitud de llicència municipal d’obertura per a un centre de fisioteràpia, salut i benestar;
Considerant el que disposa la Llei 20/2009, de 4 de desembre, de prevenció i control ambiental de les activitats i la Taxa per la prestació dels serveis d’intervenció administrativa en l’activitat dels ciutadans i les empreses;
Vist l’informe emès pels Serveis Tècnics Municipals, de 29 d’octubre de 2020;
A proposta del regidor delegat de Medi ambient, 
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Prendre la proposta de resolució que es detalla tot seguit:
A. Concedir la llicència municipal d’obertura; (annex III, epígraf 12.26) (exp. AA 701) i condicionada al compliment dels punts següents:
· Caldrà disposar de l’autorització sanitària del Departament de Salut de la Generalitat de Catalunya.
· Pel que fa a l’espai anomenat superfície sense ús, caldrà que no hi hagi comunicació des del local, eliminar portes de pas i col·locar envà amb la resistència al foc adient. 
· Caldrà que el local mantingui la sectorització contra incendis amb altres locals i/o finques.
· Les vies d’evacuació hauran de quedar lliuren d’obstacles, senyalitzades i accessibles en tot moment.
· El recorregut d’evacuació fins a la sortida no superarà els 25 m (grafiar-lo).
· Les portes que delimitin sectors d’incendi seran resistents al foc conforme normativa.
· Caldrà definir l’ocupació del local.
· Caldrà garantir el compliment a la normativa d’accessibilitat a tot el local.
· Caldrà complir la normativa vigent en matèria de residus sanitaris (indicar gestor).
· Caldrà indicar quin és l’espai destinat a l’emmagatzematge i la classificació de material sanitari adequat a les necessitats.
· Caldrà que en cada una de les zones dedicades a exploració i tractament de pacients hi hagi una pica per rentar les mans preferiblement amb aixeta gerontològica.
· Caldrà indicar quin és l’espai per a vestuari del personal amb els serveis necessaris conforme a normativa.
· Caldrà garantir que les unitats de climatització no ocasionin sorolls ni vibracions per sobre de les admeses a l’ordenança reguladora del soroll i les vibracions. Tampoc es permet la seva ubicació a la façana.
· Caldrà aportar justificació de la inscripció de la instal·lació de Baixa Tensió
· Caldrà aportar justificació de la inscripció de la instal·lació tèrmica.
· Caldrà disposar de la inscripció de la instal·lació contra incendis RIPCI.
B. Legitimar el titular per a l’execució de les obres i/o instal·lacions relatives a l’obertura, ampliació, modificació o reforma de l’establiment o realització de l’activitat a què es refereix.
C. Una vegada executades les obres i/o instal·lacions, requerir al titular de la llicència que ho comuniqui per escrit a l’Ajuntament de Solsona i acrediti amb un certificat expedit pel tècnic redactor, degudament visat pel col·legi corresponent, que aquestes actuacions s’han efectuat amb subjecció estricta a la llicència concedida i condicions imposades. També cal adjuntar-hi els comprovants i les autoritzacions o certificats necessaris des del punt de vista de seguretat industrial i sanitària i el comprovant conforme el titular està donat d’alta fiscalment per exercir l’activitat.
D. Notificar aquests acords a la persona sol·licitant de la llicència i a aquelles que hagin comparegut en l’expedient i adjuntar una còpia segellada del projecte tècnic al peticionari.
2. Notificar aquesta proposta de resolució al sol·licitant de la llicència i a totes les persones que hagin comparegut en l’expedient, i atorgar-los un termini de deu dies amb la finalitat que puguin al·legar allò que estimin pertinent.


AIGÜES
	Expedient 1706/2020. Revisió  facturació  aigua 2n i 3r  trimestre  de 2020 

	Desfavorable
	Tipus de votació: unanimitat

	Vista la sol·licitud de revisió de les facturacions d’aigua d’un immoble, corresponents al 2n i al 3r trimestre de 2020, ja que té un consum molt elevat;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que no es pot atendre la seva demanda ja que el consum ha existit i el comptador funciona correctament. Per això convé verificar que les instal·lacions interiors siguin correctes i no hi hagi pèrdues d’aigua.


 
	Expedient 1707/2020. Revisió facturació aigua 2n trimestre de 2020 

	Favorable
	Tipus de votació: unanimitat

	Vista la sol·licitud de revisió de la facturació d’aigua de l’immoble situat a la carretera de Sant Llorenç, 34-E, corresponent al 2n trimestre de 2020, ja que té un consum molt elevat;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que el 1r trimestre de 2020 es va fer una lectura estimada i el 2n trimestre de 2020 es va mirar la lectura real. Com que no es pot determinar quin és el consum de cada un dels trimestres esmentats, es corregirà la factura del 2n trimestre en el sentit de facturar els m3 al mateix preu que s'haurien facturat si s'hagués dividit el consum entre els dos trimestres. Si el rebut està pagat, es farà un abonament al compte bancari per la diferència d’imports; si el rebut està pendent de pagament, es girarà un nou rebut amb l’import que correspongui.


 
	Expedient 1739/2020. Revisió facturació aigua 2n trimestre de 2020 

	Favorable
	Tipus de votació: unanimitat

	Vista la sol·licitud de revisió de la facturació d’aigua d’un habitatge, corresponent al 2n trimestre de 2020, ja que té un consum molt elevat;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que el 1r trimestre de 2020 es va fer una lectura estimada i el 2n trimestre de 2020 es va mirar la lectura real. Com que no es pot determinar quin és el consum de cada un dels trimestres esmentats, es corregirà la factura del 2n trimestre en el sentit de facturar els m3 al mateix preu que s'haurien facturat si s'hagués dividit el consum entre els dos trimestres. Si el rebut està pagat, es farà un abonament al compte bancari per la diferència d’imports; si el rebut està pendent de pagament, es girarà un nou rebut amb l’import que correspongui.


	Expedient 1740/2020. Revisió facturació aigua 2n trimestre de 2020 

	Favorable
	Tipus de votació: unanimitat

	Vista la sol·licitud de revisió de la facturació d’aigua d’un immoble, ja que té un consum molt elevat;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que el 1r trimestre de 2020 es va fer una lectura estimada i el 2n trimestre de 2020 es va mirar la lectura real. Com que no es pot determinar quin és el consum de cada un dels trimestres esmentats, es corregirà la factura del 2n trimestre en el sentit de facturar els m3 al mateix preu que s'haurien facturat si s'hagués dividit el consum entre els dos trimestres. Si el rebut està pagat, es farà un abonament al compte bancari per la diferència d’imports; si el rebut està pendent de pagament, es girarà un nou rebut amb l’import que correspongui.


	Expedient 1738/2020. Canvi de nom gratuït rebut subministrament aigua 

	Favorable
	Tipus de votació: unanimitat

	Vista la sol·licitud de canvi de nom, a favor seu, en el rebut de subministrament d'aigua potable d'ús domèstic en un immoble;
Vist que l’Ordenança número 17, titulada Taxa per a la distribució d’aigua, contempla que el canvi de nom del servei d’aigua d’un titular difunt no tindrà cost econòmic;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el canvi de nom sol·licitat sense cost econòmic. Per fer efectiu el canvi de nom cal adreçar-se a l’Oficina d’Atenció Ciutadana per tal de signar el nou contracte.


 
	Expedient 1741/2020. Canvi de nom rebut subministrament aigua 

	Favorable
	Tipus de votació: unanimitat

	Vista la sol·licitud de canvi de nom en el rebut de subministrament d'aigua potable d'ús domèstic en un immoble;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el canvi de nom sol·licitat previ pagament de la taxa corresponent (20,00 €). Per fer efectiu el canvi de nom cal adreçar-se a l’Oficina d’Atenció Ciutadana per tal de signar el nou contracte.


 
	Expedient 1743/2020. Modificació de pòlisses de subministrament d’aigua, octubre de 2020

	Favorable
	Tipus de votació: unanimitat

	La regidora delegada de Serveis municipals, Rosó Barrera, informa de les modificacions de les pòlisses de subministrament d’aigua potable que s’han presentat durant el mes d’octubre de 2020.
 


CEMENTIRI
	Expedient 1753/2020. Concessió de dret funerari d’un nínxol 

	Favorable
	Tipus de votació: unanimitat

	Vista la sol·licitud de concessió de dret funerari d’un nínxol del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el dret funerari sol·licitat, un cop pagada la taxa establerta a l'ordenança corresponent.


GOVERNACIÓ
	Expedient 1614/2020. Concessió gual núm. 773 

	Favorable
	Tipus de votació: unanimitat

	Vista la sol·licitud de llicència per col·locar un gual, de 3 metres;
Atès que el sol·licitant no s’ha beneficiat del servei durant el primer semestre de l’any 2020;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Vist l’informe 328/2020 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir el gual número 773, un cop pagats els drets corresponents. Es recorda al sol·licitant que els garatges i els aparcaments de vehicles amb una superfície superior a 100 m2 estan obligats a tramitar llicència d’activitats segons el Decret 143/2003, de 10 de juny.
2. Comunicar al sol·licitant que l'Ajuntament pintarà l'espai del gual per reforçar la prohibició de l'estacionament.
3. Concedir l’abonament del primer semestre.


 
	Expedient 1750/2020. Alta Tecnologia en Comunicació, SL – ocupació via pública, dia 6 de novembre

	Favorable
	Tipus de votació: unanimitat

	Vista la sol·licitud d’autorització per col·locar una parada informativa durant el mercat setmanal del divendres 6 de novembre, per promocionar els serveis que ofereix l'operador FIBRACAT;
Vist l’informe 361/2020 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que actualment el recinte del mercat està ocupat íntegrament per parades de venda no sedentària i només se li podrà assignar un lloc en el cas de que hi hagi alguna parada que no hagi vingut; en aquest cas, caldrà que es posi en contacte amb la Policia Local per trobar aquest lloc. 


 
	Expedient 1719/2020. Tarja de proximitat per a l’accés de vehicles al nucli antic mitjançant control remot

	Desfavorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot;
Atès que les pilones pels repartidors romandran baixades en els horaris de càrrega i descàrrega i en horari comercial;
Atès que no compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que no es pot atendre la seva demanda.


URBANISME
	Expedient 1607/2020. Llicència urbanística – ampliar la xarxa de gas natural i donar servei a nous clients

	Favorable
	Tipus de votació: unanimitat

	Vista la sol·licitud de llicència d’obres per ampliar la xarxa de gas natural i donar servei a nous clients (exp. Mn2020/84);
 
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· L’actuació és troba dins del nucli antic; per tant, cal tenir en consideració els criteris d’integració paisatgística en l’entorn. Atenent l’article 49 del Pla Especial de Protecció del Nucli Antic, cal complir el següent:
c. Tots els serveis, inclosos els muntants de cada edifici o habitatge, han d’anar soterrats o encastats, i els armaris de connexions aniran encastats a les façanes dels edificis i pintats del seu mateix color.
Si, per una causa justificada, es demostra la impossibilitat de complimentar els anteriors articles normatius, caldrà presentar una proposta alternativa basada sempre en els criteris normatius de Protecció a l’àmbit del Nucli Antic, minimitzant l’impacte de les instal·lacions i integrant-les en el conjunt de l’edifici.
En qualsevol cas, és imprescindible concretar la proposta amb els serveis tècnics municipals, en tota la seva globalitat: obra civil i col·locació de canonades de subministrament i comptadors de lectura de consum a l’edifici, i obtenir el vist i plau municipal per tal de poder iniciar l’obra civil plantejada.
· Atenent l’article 11.4 del Pla Especial de Protecció del Nucli Antic, i en relació a les rases a obrir, l’arqueòleg municipal ha de redactar un informe previ que, si s’escau, justificarà la necessitat de redactar un projecte arqueològic, autoritzat per la Direcció General del Patrimoni Cultural i amb càrrec al promotor de l’obra. Cal que es coordini l’inici dels treballs amb l’arqueòleg per tal de verificar i donar compliment a l’article esmentat.
· Els paviments afectats seran reposats amb paviments de les mateixes característiques que els destruïts. Les obertures de rases al paviment, en general, es realitzaran totes amb disc. En cas de llambordes o peces de pedra caldrà una aixecada i retirada manual dels elements del paviment i una posterior reutilització dels mateixos.
· La reposició serà, en el cas de calçada amb paviment de formigó, capa de formigó amb gruix de 20 cm i amb acabat com l’existent a la zona afectada, de R.C.: 20N/mm2, ME B500T 20 cm x 20 cm de D.5 mm x 5 mm. En el cas de calçada amb paviment d’aglomerat asfàltic, es farà una base de formigó de les mateixes característiques ja assenyalades i una capa d’aglomerat asfàltic en calent de 8 cm que serà substituïda per llambordes quan es doni el cas concret. La llosa de formigó s’estendrà 25 cm a banda i banda de la rasa sempre sobre terreny no modificat. La capa d’asfalt s’estendrà a banda i banda 7 cm més que la llosa de formigó. En el cas de voreres amb rajol hidràulic, es realitzarà una base de formigó de 15 cm R.C.: 20N/mm2 i damunt es col·locarà el panot; en el cas d’acabat en formigó vist, se suprimirà la capa del rajol i es donarà l’acabat predominant en la zona afectada. La fondària mínima a partir de la cara superior de la canonada serà de 80 cm en MOP>5bars i 60 cm en MOP≤5bars. Per damunt la canonada es col·locarà la corresponent banda de senyalització.
· El reblert de les rases es farà amb material verge tipus sauló/sorra de riu..., compactat mecànicament i en les condicions idònies d’humitat, de forma que s’assoleixi una compactació assimilable al 95% P.M.. Caldrà presentar als Serveis Tècnics Municipals un assaig de la compactació d’aquest reblert de les rases.
· En rases per zones enjardinades per damunt del reblert es col·locarà un gruix mínim de 30 cm de substrat original del propi terreny. La fondària mínima a partir de la cara superior de la canonada serà de 80 cm en MOP>5bars i 60 cm en MOP≤5bars.
· En tots els casos, si l’amplada de la rasa és de 20 cm, el reblert es farà amb morter de reblert fluid.
· En cas de preveure una ocupació de la via pública a causa de les obres a executar (extracció de runes, amuntegament de material, etc.) caldrà que se sol·liciti explícitament l’autorització i en cas de qualsevol alteració en la mobilitat urbana es posarà en consideració de la Policia Local i, per tant, serà advertida pel sol·licitant per tal d’acordar una regulació del trànsit rodat i de vianants.
· L’obra haurà d’estar perfectament delimitada, tant frontalment com longitudinalment, mitjançant tanques o altres elements similars i disposarà garlandes lluminoses per a la senyalització nocturna en el cas d’afectacions de la calçada i, en general, quan el nivell lumínic existent ho aconselli.
· S’haurà de protegir qualsevol obstacle en voreres o calçades, tals com amuntegaments de runa, materials per la reconstrucció del paviment, rases obertes, maquinària i altres elements, per aconseguir la lliure i segura circulació de vehicles i vianants.
· Tots els elements urbanístics que es puguin malmetre durant l’execució de les obres es reposaran correctament a càrrec del sol·licitant d’acord a les instruccions dels Serveis Tècnics Municipals.
· Els serveis municipals que es puguin malmetre durant l’execució de les obres seran reparats pel servei municipal corresponent repercutint el seu cost a l’empresa sol·licitant de la llicència d’obres. En relació als serveis municipals, es recorda que els traçats de les xarxes són orientatius i, per tant, caldrà efectuar les cales pertinents per localitzar-los. Cal advertir que, a més a més de les xarxes de serveis que apareixen en els plànols, també cal contemplar l'existència de les connexions dels immobles existents a les mateixes (Gas Natural disposa de la documentació amb tots els serveis públics de la ciutat).
· Tots els serveis privats que puguin resultar malmesos, en qualsevol circumstància, es reposaran correctament a càrrec del sol·licitant previ avís als afectats i d’acord a les seves instruccions.
· Cal comunicar als Serveis Tècnics Municipals les previsions de l’inici de les actuacions, signar prèviament la corresponent acta de replanteig de les obres confirmant el traçat de la canalització a fer i concretar el seguiment de les obres. El començament de les obres s’iniciarà sempre d’acord amb els Tècnics Municipals i la Policia Local. 
· Qualsevol incidència o alteració de les previsions inicials serà contrastada amb els Serveis Tècnics Municipals.
· Cal comunicar el final de l’obra, sol·licitar la verificació formal de la mateixa per part dels Serveis Tècnics Municipals i sol·licitar la corresponent acta de recepció de l’obra executada que afecta espais públics municipals (la data de signatura serà l’inici del període de garantia).
· S’estableix un període de garantia d’un any sobre l’obra que afecta l’espai públic, a comptar des del moment que aquesta hagi finalitzat i hagi obtingut el vist i plau municipal.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i, en particular, allò referent a la neteja i manteniment de la via pública.
· Es demana que l’empresa que executi les obres d’acord amb els condicionants de la llicència tingui a disposició de la inspecció municipal els albarans de compra del formigó.
· Abans de l'inici de l'obra cal incorporar a l'expedient l'assumeix de direcció tècnica de l’obra.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1254/2020. Llicència urbanística – legalització ampliació habitatge

	Favorable
	Tipus de votació: unanimitat

	Vista la sol·licitud de llicència d'obres per legalitzar l’ampliació d'un habitatge (exp. Mn2020/85);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb l’observació que l’espai que el projecte anomena «H - Dormitori 4» no podrà ser considerat dormitori si no té una ventilació directa a l’exterior a través d’una finestra.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


 
	Expedient 1675/2020. Llicència urbanística – netejar i millorar, incloent treballs de pintura, la façana d'un immoble

	Favorable
	Tipus de votació: unanimitat

	Vista la sol·licitud de llicència d'obres per dur a terme treballs de neteja i millora, incloent treballs de pintura, a la façana d’un immoble (exp. Mn2020/86);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb les condicions següents:
· Caldrà sol·licitar llicència per a l’ocupació de la via pública pel que fa a la possible afectació del carrer durant les obres, si és el cas.
· Prèviament a l'aplicació de l'acabat de pintura, caldrà avisar als Serveis Tècnics Municipals per tal que donin el vistiplau a les mostres de color.
2. Subjectar aquesta llicència als terminis de caducitat previstos en la legislació  urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1736/2020. Obres arranjament canonades Pujada del Castellvell i C/ Puig i Cadafalch

	Favorable
	Tipus de votació: unanimitat

	Vista la sol·licitud d’informació de les obres d'arranjament de les canonades als carrers de Puig i Cadafalch i Pujada del Castellvell, per part de l'Ajuntament, ja que fa aproximadament un mes que les obres estan parades;
A proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que l'avaria va ser més greu de la inicialment detectada i per a la seva reparació s'ha hagut de tramitar un expedient de contractació, que a dia d'avui ja està finalitzat. Les obres de reparació es reprendran tan aviat com l'empresa adjudicatària pugui.


 
	Expedient 849/2020. Servei Territorial de Carreteres de Lleida – col·locació d'una mampara al pont de Cal Carota, damunt la carretera C-451 a la variant de Solsona

	Favorable
	Tipus de votació: unanimitat

	L'alcalde dona compte de l'escrit tramès des del Servei Territorial de Carreteres de Lleida i en el qual s'informa de la col·locació d'una mampara al pont de cal Carota, damunt la carretera C-451 a la variant de Solsona, en resposta al prec formulat al seu moment per l'Ajuntament de Solsona.


VARIS
	Expedient 1729/2020. Neteja terreny – C/ Domènech Valls - C/ Mn. Sarri Muntada – C/ Domènech Costa i Bafarull

	Favorable
	Tipus de votació: unanimitat

	Vista la sol·licitud per què es requereixi la propietat del terreny situat entre els carrers de Domènech Valls, Mn. Sarri Muntada i Domènech Costa i Bafarull per tal que el sanegi, ja que hi ha molt d’herbassar i presència de rosegadors que creuen el carrer i entren al seu habitatge;
A proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que, tot i tractar-se d'un terreny rústic i que, per tant, no ha de mantenir les mateixes condicions que un solar del nucli urbà, des de l'Ajuntament es demanarà a la propietat que realitzi les actuacions de sanejament necessàries per garantir-ne la salubritat.


	Expedient 1198/2019. Delegació de les àrees d'Urbanisme, Obres públiques i Serveis municipals 

	Favorable
	Tipus de votació: unanimitat

	Es dóna compte que a partir d'avui, dia 2 de novembre de 2020, Rosó Barrera i Call s'ha tornat a incorporar, després de la baixa per maternitat, com a regidora de les àrees d'Urbanisme, Obres públiques i Serveis municipals, àrees que es delegaren per decret d'Alcaldia 185/2020, de 18 de juny, a favor de Ramon Xandri i Solé, 4t tinent d’alcaldia, des del dia 19 de juny de 2020 i fins a la incorporació de Rosó Barrera i Call.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.





El president

